TMBกลับลำไม่ลดดอกเบี้ยออมทรัพย์เหลือ 0%แล้ว
แบงก์ทหารไทยกลับลำไม่ลดดอกเบี้ยเงินฝากออมทรัพย์เหลือ 0% แล้ว ประกาศให้อัตรดอกเบี้ยออมทรัพย์ที่ 0.125% เช่นเดิม
3 มิ.ย. 2559

แบงก์ทหารไทยกลับลำไม่ลดดอกเบี้ยเงินฝากออมทรัพย์เหลือ 0% แล้ว ประกาศให้อัตรดอกเบี้ยออมทรัพย์ที่ 0.125% เช่นเดิม
วันนี้ (3 มิ.ย.) ธนาคารทหารไทย (TMB) อออกประกาศชี้แจงอยากเงินทางการ กรณีที่โซเซียสออนไลน์และลูกค้าทั่วไปแชร์ข่าวการปรับลดอัตราดอกเบี้ยออมทรัพย์เหลือ 0% เป็นครั้งแรกของประเทศไทยว่า ทีเอ็มบี หรือ ธนาคารทหารไทย จำกัด (มหาชน) ขอชี้แจงว่า เพื่อให้การบริหารจัดการทางการเงินให้เกิดประโยชน์สูงสุดแก่ลูกค้า   ธนาคารมีบัญชีเพิ่อการใช้จ่ายหรือออมทรัพย์ทั่วไปที่ให้ดอกเบี้ยต่ำและไม่มีค่าธรรมเนียม และมีบัญชีเพื่อการออมที่ให้ผลตอบแทนด้านดอกเบี้ยแก่ลูกค้าเป็นอย่างดี เช่น ทีเอ็มบี โน ฟิกซ์ อัตราดอกเบี้ย 1.4%  หรือ ME by TMB อัตราดอกเบี้ย 1.8% เริ่มตั้งแต่ 1 บาทแรก และถอนได้ตลอดเวลา โดยไม่จำกัดระยะเวลาการฝากเงิน เพื่อมุ่งสนับสนุนให้ลูกค้าและประชาชน หันมาบริหารจัดการเงินอย่างมีประสิทธิภาพมาโดยตลอด
อย่างไรก็ตาม  หลังจากที่ได้ประกาศลดดอกเบี้ยเงินฝากออมทรัพย์ทั่วไป เป็น 0% พบว่ามีลูกค้าบางส่วนที่ยังไม่พร้อมในการบริหารจัดการเงินในแบบที่ธนาคารนำเสนอ  ดังนั้น ธนาคารจึงขอปรับอัตราดอกเบี้ยออมทรัพย์ทั่วไปกลับมาเป็นอัตราเดิมที่ 0.125%   โดยที่ลูกค้ายังได้รับดอกเบี้ยอัตราดังกล่าวต่อเนื่องตั้งแต่วันที่ 1 มิถุนายน 2559